Henrik Ingebrigtsen: - Føler det er med en bismak
- Min oppfatning er at alle ikke er helt komfortabel med det. Jeg føler at det er med en bismak. Han løper fortere enn noen gang. Det er en generell oppfatning. Folk liker ikke helt situasjonen slik den er, sier Norges største friidrettsstjerne i fjor - og foran VM i august - til VG. Da er det tre år siden han satte norsk rekord og tok en sensasjonell 5. plass på 1500-meteren i London-OL. Sist helg løp han en engelsk mile (1609 meter) på 3.53,43 i Eugenes Diamond League-stevne. Henrik Ingebritsen ble nummer 10, drøyt tre sekunder bak vinneren Ayanleh Souleiman (3.51,10) fra Djibouti. Neste torsdag vil han - med Souleiman og en «3.44-hare» på startstreken - forsøke å presse sin gjeldende norske rekord fra i fjor (3.50,72) ned på 3.49. Rekorden på Bislett i fjor feiret han sammen med sin lillesøster Ingrid.Justin Gatlin (33) ble imidlertid gjenstand for størst oppmerksomhet i Eugene, slik han var det så å si hele forrige sesong - da han var uslåelig på 100 og 200 meter - og som han er det foran Diamond League-stevnet i Roma torsdag, der han skal løpe 100 meter på Olympiastadion. - Jeg håper jeg kan beholde formen i to måneder frem til VM i Beijing. Jeg har slått Bolt før. Å løpe jevnt med ham ville være en veldig bra prestasjon, sa Justin Gatlin under en pressekonferanse i Roma onsdag. - Det er jeg som er mannen å slå nå. Ikke Bolt, slår amerikaneren fast ifølge NBC. NRK 1 har en halv time sending fra Golde Gala Pietro Mennea-stevnet i Roma fra kl 21.30. Gatlin starter sesongen med å sette personlig rekord med 9,74 i Doha. I Eugene for fem dager siden gjorde han det samme på 200 meter med 19,68 (likt med pers fra i fjor). Til sammenlikning løp Usain Bolt 200 meter på 20,13 da han sesongdebuterte i Ostrava 26. mai. I forkant av det siste superløpet ble Gatlin under en pressekonferanse konfrontert med vitenskapelige forsøk fra Universitet i Oslo. Det endte med åpenlys krangling. Forskning ved UIO viser at effekten av doping kan vare mye lenger enn man først har trodd. Norsk professor til VG: Doping-effekt i 15 år.Justin Gatlin sto for seks av de syv raskeste 100-meterne forrige sesong. Denne sesongen startet han med å sette presonlig rekord med 9,74 i Doha 15. mai. Gatlin kan vinne 100-meteren for tredje år på rad i Roma torsdag kveld. Justin Gatlin vant OL-gull på 100 meter i 2004 og VM-gull på 100 og 200 meter i Helsinki året etter. Deretter tangerte han daværende verdensrekord - 9,77 - før han ble avslørt som juksemaker. Han ble - på grunn av en tidligere utestengelse - dømt til åtte års utestengelse, men slapp unna med fire år. I 2010 gjorde han comeback, i moderat fart.Etter det har han løpt fortere og fortere. I London-OL for snart tre år siden vant han bronsemedalje på 100-meteren. Nå omtales han som reell utfordrer til å snyte Usain Bolt for VM-gullene på 100 og 200 meter i Beijing-VM siste uke i august. Usain Bolt har på sin side gitt uttrykk for - ifølge Reuters - at han ikke har noe imot Gatlins comeback. Verdensrekordholderen - med 9,58 på 100 meter og 19,19 på 200 meter - er imidlertid provosert over at Tyson Gay fikk strafferabatt på ett år for å ha samarbeidet med USAs antidopingbyrå da han ble dopingtatt i 2013. - Beskjeden skulle være at hvis du jukser, blir du kastet ut av sporten, sier Bolt og Gay (32) - som slo Bolt på 200-meteren i 2007-VM. Henrik Ingebrigtsen sier at «alle» er i sin egen verden og boble i forbindelse med konkurranser. Men han sier også at det - Gatlin - blir snakket om. På den annen side kan han ikke går rundt og si at konkurrentene er dopet. Det vil bare være til skade for ham selv. - Doping hjelper og lønner seg. Man kommer opp på et høyere nivå. Derfor kan jeg ikke si (til meg selv) at konkurrentene er dopet. Det vil bety at jeg tror de er bedre enn meg, forklarer Henrik Ingebrigtsen.Storbritannias langdistansestjerne Paula Radcliffe la lite imellom da hun på Twitter kommenterte Justin Gatlins nye sponsoravtale med utstyrsgiganten Nike i forbindelse med Qatar-premieren for en måned siden. - Jeg er veldig skuffet over denne nyheten, skrev hun i mars. Radcliffe er i likhet med Henrik Ingebrigtsen sponset av Nike og hennes skarpe kritikk fikk stor oppmerksomhet i britske medier, blant andre The Guardian. Nike brøt avtalen med Justin Gatlin da han ble dopingavslørt for andre gang i 2006. Nå tjener han igjen gode penger på å løpe for den amerikanske industrigiganten. Lance Armstrong (43) er, paradoksalt nok, en av mange som som er skeptisk til Gatlins suksess og det faktum at alderen ikke bremser ham - snarere tvert imot. I et radiointervju sier Armstrong, ifølge AFP, at Gatlin «er favoritt til å vinne gull». - Ser du på saken til Justin Gatlin, som testet positivt to eller tre ganger, er han nå tilbake på banen. Han blir sikkert testet 82 ganger hver dag, sier Lance Armstrong. Før han fortsetter: - Jeg vet ikke. Fant han bare en måte å gjøre det på rent vis? La oss håpe det, sier Armstrong. PS! Justin Gatlin har aldri innrømmet offentlig at han har brukt doping. Da han ble tatt for ni år siden skyldte han på massøren: Det var han, som uten at Gatlin angivelig visste det, hadde massert ham med testosteronkrem.
Henrik Ingebrigtsen (24) er i likhet med mange andre av stjernene i friidrettsirkuset «ikke helt komfortabel» med at tidligere doping-utestengte Justin Gatlin (33) er raskest i verden - og løper fortere enn noen gang.